**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS NARIŲ DELEGAVIMO Į NEPRIKLAUSOMŲ UŽDAROSIOS AKCINĖS BENDROVĖS „LAZDIJŲ ŠILUMA“ VALDYBOS NARIŲ ATRANKOS KOMISIJĄ**

2019 m. gruodžio 17 d. Nr. 34-217

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos turto valdymo, naudojimo ir disponavimo juo įstatymo 23 straipsnio 1 ir 2 dalimis, Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimo Nr. 567 „Dėl Savivaldybių turtinių ir neturtinių teisių įgyvendinimo akcinėse ir uždarosiose akcinėse bendrovėse“, 6.3 papunkčiu, Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialių priežiūros ar valdymo organą, atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimo Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“, 12.3 papunkčiu ir 13 punktu, atsižvelgdama į Lazdijų rajono savivaldybės administracijos direktoriaus 2019 m. gruodžio 11 d. įsakymą Nr. 10V-1105 „Dėl kandidatų į nepriklausomus UAB „Lazdijų šiluma“ valdybos narius atrankos iniciavimo“, Lazdijų rajono savivaldybės taryba nusprendžia:

1. Deleguoti Benių Rūtelionį, Lazdijų rajono savivaldybės tarybos narį, į nepriklausomų uždarosios akcinės bendrovės „Lazdijų šiluma“ valdybos narių atrankos komisiją (toliau – Komisija).
2. Skirti Romą Leščinską, Lazdijų rajono savivaldybės tarybos narį, pakaitiniu Komisijos nariu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės merė Ausma Miškinienė

Jolita Galvanauskienė, tel. (8 318) 66 112

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS NARIŲ DELEGAVIMO Į NEPRIKLAUSOMŲ UŽDAROSIOS AKCINĖS BENDROVĖS „LAZDIJŲ ŠILUMA“ VALDYBOS NARIŲ ATRANKOS KOMISIJĄ“ PROJEKTO**

**AIŠKINAMASIS RAŠTAS**

2019 m. gruodžio 11 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos narių delegavimo į nepriklausomų uždarosios akcinės bendrovės „Lazdijų šiluma“ valdybos narių atrankos komisiją“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos turto valdymo, naudojimo ir disponavimo juo įstatymo 23 straipsnio 1 ir 2 dalimis, Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimo Nr. 567 „Dėl Savivaldybių turtinių ir neturtinių teisių įgyvendinimo akcinėse ir uždarosiose akcinėse bendrovėse“, 6.3 papunkčiu, Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialių priežiūros ar valdymo organą, atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimo Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“, 12.3 papunkčiu ir 13 punktu, atsižvelgiant į Lazdijų rajono savivaldybės administracijos direktoriaus 2019 m. gruodžio 11 d. įsakymą Nr. 10V-1105 „Dėl kandidatų į nepriklausomus UAB „Lazdijų šiluma“ valdybos narius atrankos iniciavimo“.

Lazdijų rajono savivaldybės administracijos direktorius 2019 m. gruodžio 11 d. įsakymu Nr. 10V-1105 „Dėl kandidatų į nepriklausomus UAB „Lazdijų šiluma“ valdybos narius atrankos iniciavimo“ inicijavo kandidatų atranką į dviejų nepriklausomų uždarosios akcinės bendrovės „Lazdijų šiluma“ valdybos narių vietą. Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialių priežiūros ar valdymo organą, atrankos aprašo (toliau – Aprašas), patvirtinto Lietuvos Respublikos Vyriausybės 2015 m. birželio 17 d. nutarimo Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“, 12.3 papunktyje nustatyta, kad atrankai į įmonės kolegialaus organo nepriklausomus narius atrankos komisija sudaroma atranką inicijuojančio subjekto sprendimu iš trijų narių – dviejų savivaldybei atstovaujančios institucijos (savivaldybės vykdomosios institucijos) deleguotų atstovų ir vieno savivaldybės tarybos sprendimu deleguoto nario (kai atliekama atranka į savivaldybės valdomos įmonės kolegialaus organo narius). Taip pat Aprašo 13 punkte nurodyta, kad siūlant atrankos komisijos narius, kartu privaloma pasiūlyti ir jų pakaitinius narius, kurie, pagrindiniam atrankos komisijos nariui negalint eiti komisijos nario pareigų arba nusišalinus, galėtų jį pakeisti (išskyrus Aprašo 41 punkte nurodytą atvejį, kai, prasidėjus atrankos pokalbiams į vieną kolegialaus organo nepriklausomo nario vietą, atrankos komisijos narys negali būti keičiamas).

Šio projekto tikslas – deleguoti Benių Rūtelionį, Lazdijų rajono savivaldybės tarybos narį, į nepriklausomų uždarosios akcinės bendrovės „Lazdijų šiluma“ valdybos narių atrankos komisiją ir skirti Romą Leščinską, Lazdijų rajono savivaldybės tarybos narį, pakaitiniu šios komisijos nariu.

Galimos neigiamos pasekmės priėmus sprendimo projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų negauta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė